text: Beinta og Kór vunnu fyrsta gullheiðursmerkið
text: #000001
text: Ríðingin byrjað Føroyaleikirnar mikudagin, og í gjár varðf yrsta gullheiðursmerkið vunnið.
text: #000002
text: Fyrsta gullheiðursmerkið í Føroyaleikunum er longu vunnið. Hetta hendi í gjár, tá ríðingin tjóvstartaði leikirnar.
text: #000003
text: Ríðingin byrjað Føroyaleikirnar mikudagin. Í ríðing verður verður eisini kappast um føroyameistaraheitini.
text: #000004
text: Kappast bleiv í greinini Skeið 100. metrar á breytini í Marknagili. Hetta er grein, har rossini skulu kappast um at vera skjótast á 100 metrum í gongulagnum skeið. Hvørt ross hevur tvær royndir at fáa so góða tíð sum gjørligt. Trý ross vóru við.
text: #000005
text: Veruligur spenningur kom í, tá favoritturin Kór við Beintu Debes á baki varð kolldømd í sínari fyrstu roynd. Aftaná fyrsta sprettin var Jóna Ólavsdóttir á odda á hestinum Viðalín Víðir við tíðini 11,20 sek.
text: #000006
text: Kór og Beinta Debes settu tó alt upp á pláss í næsta umfarinum. Tey vunnu trygt við tíðini 9,07 sekund, og gjørdust sostatt fyrstu gullvinnarar á Føroyaleikum 2022. Samstundis blivu tey føroyameistarar í skeið innan sport.
text: #000007
text: Ranja Halsdóttir Djurhuus á Orku bleiv nummar tvey, tá hon í seinna sprettinum megnaði at fáa betri tíð (11,04 sek.) enn Jóna Ólavsdóttir og Víðalin Víðir, ið sostatt máttu taka til takkar við einum triðja plássið hesaferð.
text: #000008
text: Team Klaksvík tók tvey stig í fyrstu royndini
text: #000011
text: KÍ misti leiðsluna í fyrstu royndini
text: #000014